**Proces – verbal**

 **Încheiat azi miercuri 27 octombrie 2021 cu ocazia derulării şedinţei ordinare a Consiliului Local Coroisânmărtin,**

Sedinţa a fost convocată la data de 21 octombrie 2021 cu Dispoziţia primarului nr.97/2021.

La şedinţa participă toţi consilierii locali precum şi delegatul sătesc Deneş Florin**.**

 Domnul Moldovan Călin, preşedintele ales, preia conducerea lucrărilor şedinţei si supune la vot proiectul Odinii de zi transmis cu 5 zile înainte de data şedinţei :

1. **Proiect de Hotărâre privind rectificarea bugetului local pentru anul 2021.**
2. **Proiect de Hotăre privind aprobarea nivelurilor taxelor şi impozitelor pentru anul 2022.**
3. **Proiect de Hotărâre privind aprobarea înscrierii în Cartea Funciară a unui imobil şi completării inventarului bunurilor care aparţin Domeniului privat al Comunei Coroisânmărtin.**
4. **Proiect de Hotărâre privind desemnarea unui reprezentant în comisiile de evaluare a probei de interviu a concursului pentru ocuparea funcţiilor vacante de director şi director adjunct din unitatile de invatamant preuniversitar de Stat din judeţul Mureş.**

Ordinra de Zi este adoptată cu unanimitate de voturi.

 In continuare secretarul dă citire procesului-verbal al şedinţei anterioare, care este aprobat cu unanimitate de voturi.

 In continuare se trece la primul punct privind rectificarea bugetului local, având în vedere că din fondul de rezervă al Guvernului Comunei Coroisânmărtin i s-a repartizat suma de 60 mii lei. Domnul primar explică destinaţia pe care o propune fiind direcţionată spre acoperirea cheltuielilor de salarizare şi plata indemnizaţiilor persoanelor cu handicap şi plata facturilor spre sfârşitul anului. Nefiind alte discuţii domnul preşedinte supune la vot **HCL nr.43/2021** este adoptată cu unanimitate de voturi.

 La punctual doi privind aprobarea taxelor şi impozitelor pentru anul 2022 domnul primar dă citire proiectului de hotărâre subliniind că pentru anul viitor majorarea constă doar în actualizarea cu indicele de inflaţie care este de 2,6% în rest nu sunt modificări, secretarul completând că taxa pentru salubrizare va face obiectul unui alt proiect de hotărâre dup ace ADI Ecolect va veni cu o propunere. Deasemenea domnul primar spune că a sesizat o reticenţă a unor cetăţeni în privinţa taxei de 5 lei pentru eliberaea adeverinţelor însă această taxa chiar dacă nu este mare ca valoare a şi rol de responsabilizare întrucât nu de puţine ori unii cetăţeni se reântorc la primărie pe motiv că au pirdut adeverinţa sau că nu au utilizat-o în termen. Nu sunt discuţii astfel **HCL nr.44/2021** se adoptă cu unanimitate de voturi.

 In privinţa punctului 3 domnul primar, după citirea proiectului de hotărâre, spune că se încearcă concretizarea unor discuţii mai vechi legat de cuprinderea în patrimoniul comunei a fostei curţi a CAP Coroisânmărtin, secretarul general precizând că au mai fost tentative de intabulare dar OCPI nu a acceptat intabularea considerând legislaţia insuficient de clară, dar se pare că în ultima vreme această instituţie manifestă o deschidere mai mare venind în sprijinul UAT – urilor pentru clarificarea unor situaţii de incertitudine care trenează de multă vreme. Deasemenea secretarul spune că după ce vor fi parcurse toate formele procedurale şi va fi inscris imobilul în Cartea Funciară, Consiliul local va trebui să hotărască asupra destinaţiei terenului şi a spaţiilor, fără a omite faptul că vor trebui rezervate terenuri şi spaţii pentru viitoarele organizări de şantier, comuna nedispunând de alte locaţii în care executanţii lucrărilor de anvergură să-şi plaseze utilajele şi să-şi depoziteze materialele iar terenurile mlăştinoase sunt impropri necesitând adaptare. Se supune la vot **HCL nr.45/2021** se adoptă cu unanimitare de voturi.

 La ultimul punct privitor la desemnarea unei persoane care să facă parte din comisia de interviu pentru evaluarea directorilor de şcoli domnul primar propune să fie propus secretarul general al comunei întrucât îndeplineşte cerinţele cerrute de către reprezentanţii ISJ, secretarul spunând că acceptă propunerea dar poate fi desemnat şi un consilier local neenxistând vreo incompatibilitate deşi adresa inspectoratului este echivocă. Se supune la vot HCL nr.46/2021 se adoptă în unanimitate. In afara Ordinii de Zi pe lângă informarea făcută de secretar la începutul şedinţei cu privire la concursul care se va organiza de către primărie în data de 24 noiembrie 2021 în vederea ocupării a două posturi vacante în aparatul primarului, şi necesitatea convocării consiliului local mai repede în luna noiembrie pentru depunerea unor proiete în cadrul Programului Angel Saligny, domnul Gândilă Doru întreabă ce se întâmplă cu gropile din asfalt întrucât crează probleme, domnul primar asigurând consilierii că a făcut şi va face presiuni la CJM astfel încât acestea să fie astupate cât mai repede dar nu depinde excusiv de dânsul.

 Nemaifiind alte discuţii şedinţa se încheie.

**Preşedinte de şedintă Contrasemnează secretar general**

**Moldovan cAlin Pop Mircea**